
	Comisia pentru buget, finanţe şi bănci 

Nr. 4c-2/ 729

	
	Comisia pentru sănătate și familie

              Bucureşti, 13.07.2020 

              Nr. 4c-10/211
              PLx 360/2018


BIROUL PERMANENT 

AL

CAMEREI DEPUTAȚILOR
Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.32/2018 pentru modificarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii, trimis cu adresa nr. Plx.360/2018 Comisiei pentru buget, finanţe şi bănci şi Comisiei pentru sănătate și familie, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	PREŞEDINTE,

Conf. Dr. Florin BUICU

RAPORT  COMUN

asupra proiectului de Lege privind aprobarea Ordonanţei de urgenţã a Guvernului nr.32/2018 pentru modificarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii
În conformitate cu prevederile art. 94 și 115 din Regulamentul Camerei Deputaţilor, republicat, Comisia pentru buget, finanțe și bănci şi Comisia pentru sănătate și familie au fost sesizate spre dezbatere pe fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.32/2018 pentru modificarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege  în ședința din 4 iunie 2018.
La întocmirea raportului s-a avut în vedere avizul favorabil al Consiliului Legislativ. 
Proiectul de Lege supus dezbaterilor are ca obiect de reglementare aprobarea Ordonanţei de urgenţã a Guvernului nr.32/2018 pentru modificarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii, pentru reglementarea unor mecanisme distincte la baza încheierii contractelor cost-volum/cost-volum-rezultat care au ca scop stabilirea contribuțiilor trimestriale datorate de deținătorii de autorizații de punere pe piață a medicamentelor.

În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanțe și bănci şi Comisia pentru sănătate și familie şi-au desfăşurat lucrările în şedinţe online separate.
Membrii Comisiei pentru buget, finanțe și bănci au examinat proiectul de Lege în şedinţa online din 13 iulie 2020, iar cei ai Comisiei pentru sănătate și familie în ședința online din 8 iulie 2020.

La lucrările Comisiei pentru buget, finanțe și bănci şi-au înregistrat prezenţa 27 deputaţi din totalul de 27 membrii ai comisiei, iar la lucrările Comisiei pentru sănătate și familie  și-au înregistrat prezența 17 deputați din totalul de 19 membrii ai comisiei.
În urma examinării online a proiectului de Lege şi a opiniilor exprimate, deputații celor două Comisii, au hotărât cu majoritate de voturi, să propună plenului Camerei Deputaților un raport comun de adoptare a  proiectului de Lege privind aprobarea Ordonanţei de urgenţã a Guvernului nr.32/2018 pentru modificarea Ordonanţei de urgenţă a Guvernului nr.77/2011 privind stabilirea unor contribuţii pentru finanţarea unor cheltuieli în domeniul sănătăţii, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Sorin LAZĂR

	
	 PREŞEDINTE,

Conf. Dr. Florin BUICU

	SECRETAR,

Andrei POP
	
	SECRETAR,

Levente VASS


	Şef serviciu, Giorgiana Ene
Consilier parlamentar,  Alexandra Nistor
	
	                     Consilier parlamentar, 

                     Dr. Florin Danciu       

